རྩོམ་པ་པོ་ཚེ་རིང་དོན་གྲུབ་ལ་མཚོན་ན་འདི་ཆེས་དཀའ་བ་ཞིག་མ་ཡིན་སྙམ་སྟེ།ཁོའི་སྨུག་པལས་འདི་འདྲའི་ཆ་ཅུང་གསལ་བོར་མཐོང་ཡོང་སྟེ།བརྗོད་དོན་གྱི་ཐད་ན་ཀུན་གྱིས་ད་དུང་མ་ཚོར་བའམ་ཀུན་ཤེས་སུ་མ་གྱུར་བའི་འཚོ་བའི་ངོས་འཛིན་གསར་བ་ཞིག་རྩོམ་པ་པོས་སྔ་ས་ནས་འཛིན་སྙོབ་བྱས་ཡོད་པས་རེད།དེ་བས་ན་བརྗོད་དོན་གྱི་ཐད་ནས་མ་མཐའ་ཡང་སྔར་བཞིན་གྱི་ཀུན་ཤེས་ལ་ཐོ་འགོད་དམ་བསྐྱར་མཚོན་བྱེད་པའི་རྒྱུན་སྐྱོང་བ་མ་ཟད།ཡུལ་ཅན་གྱི་བྱེད་ནུས་ཆེར་སྤྱད་དེ་ཕྱི་དོན་གཞི་གྲུབ་ལ་ད་དུང་རང་ཉིད་ཀྱི་ཐུན་མིན་ངོས་འཛིན་ཡོང་བར་བྱ་བ་གཉིས་རེ་མོས་སུ་སྤྱོད་ན་རང་ཉིད་ཀྱི་གསར་རྩོམ་དེ་ཕུན་ཚོགས་སུ་འགྲོ་ངེས་སྙམ།